L 12/20
ET
Euroopa Liidu Teataja
13.1.2023
41)
Kuna osa nende 2017. aastal positiivselt arenenud tegurite suund pöördus 2018. aastal (vt allpool terase ja tooraine hindadega seotud viimased suundumused ja oodatav tulemuslikkus ning eeldatavad suundumused tarbimises) olukorras, kus võis eeldada impordisurve suurenemist mahtude ja hindade poolest, oli mõju liidu tootmisharu finantsolukorrale negatiivne.
42)
Teisisõnu, kuigi liidu tootmisharu suutis osaliselt taastuda tänu sellele, et mitu olulist tegurit turul samal ajal positiivses suunas arenesid ning import 2017. aastal võrreldes eelmiste aastatega aeglustus, (51) oli paratamatu, et enamiku nende tegurite negatiivne pööre 2018. aasta lõpus halvendas liidu tootmisharu olukorda, arvestades impordisurve jätkuvat suurenemist, millega liidu tootmisharu ei suutnud seekord selle ulatuse ja eeldatava valitseva turuolukorra tõttu toime tulla.
Selle tulemusena oli liidu tootmisharu uurimisperioodi lõpus impordi edasise kasvu suhtes haavatav.
1.2.2.
Liidu kaubanduse kaitsemeetmete roll liidu tootmisharu olukorras 2017. aastal
43)
Käesolevas osas esitab komisjon vajalikud täiendavad selgitused ja toetavad andmed selle kohta, milline oli kaubanduse kaitsemeetmete osa liidu tootmisharu osalises taastumises 2017. aastal.
44)
Selleks valis komisjon esmalt välja 2015. ja 2016. aastal kehtestatud meetmed, sest ta leidis, et need on meetmed, mis liidu tootmisharu tulemuslikkust 2017. aastal osaliselt mõjutasid (52).
Enne 2017. aastat kehtestas komisjon kuus kaubanduse kaitsemeedet impordile tootekategooriates, mille suhtes kohaldati hiljem kaitsemeedet (53).
45)
Kõnealused meetmed olid järgmised: (54) komisjoni rakendusmäärus (EL) 2015/501, (55) komisjoni rakendusmäärus (EL) 2016/181, (56) komisjoni rakendusmäärus (EL) 2016/1778, (57) komisjoni rakendusmäärus (EL) 2016/113, (58) komisjoni rakendusmäärus (EL) 2016/1777 (59) ja komisjoni rakendusmäärus (EL) 2017/969 (60).
(51) Koguimport suurenes ligikaudu 1 miljoni tonni võrra ja selle turuosa kasvas 17,9 %-lt 2016. aastal 18,1 %ni 2017. aastal, mis on nii absoluut- kui ka suhtelises arvestuses vähem kui samad aastase intervalliga näitajad eelmistel aastatel.
(52) Komisjon leidis, et näiteks 2013. aastal kehtestatud kaubanduse kaitsemeede oleks ajaliselt liiga kaugel, et seostada seda liidu paremate tulemustega 2017. aastal, ning seetõttu on analüüsis täpsem ja sobivam lähtuda valitud meetmetest.
(53) Mõnel juhul ei pruugi kaubanduse kaitsemeetme kohaldamisala teatava toote suhtes, s.o hõlmatud CN-koodid, olla kaitsemeetme raames täielikult kooskõlas vastava tootekategooria tootemääratlusega, mistõttu see hinnang on umbkaudne.
(54) Need on viited määrustele, millega kehtestati ajutine meede, sest praktilistel kaalutlustel eeldati, et kuni kehtis (ajutine või lõplik) tollimaks, oli sellel kaubeldavatele mahtudele sarnane mõju.
Kõigil neil juhtudel kehtestati uurimise tulemusel lõplik meede.
(55) Komisjoni 24. märtsi 2015. aasta rakendusmäärus (EL) 2015/501, millega kehtestatakse ajutine dumpinguvastane tollimaks Hiina Rahvavabariigist ja Taiwanist pärit roostevabast terasest külmvaltsitud lehtmaterjali impordi suhtes (ELT L 79, 25.3.2015, lk 23).
(56) Komisjoni 10. veebruari 2016. aasta rakendusmäärus (EL) 2016/181, millega kehtestatakse ajutine dumpinguvastane tollimaks teatavate Hiina Rahvavabariigist ja Venemaa Föderatsioonist pärit külmvaltsitud lehtterastoodete impordi suhtes (ELT L 37, 12.2.2016, lk 1).
(57) Komisjoni 6. oktoobri 2016. aasta rakendusmäärus (EL) 2016/1778, millega kehtestatakse Hiina Rahvavabariigist pärit teatavate rauast või legeerimata terasest või muust legeerterasest kuumvaltsitud lehttoodete impordi suhtes ajutine dumpinguvastane tollimaks (ELT L 272, 7.10.2016, lk 33).
(58) Komisjoni 28. jaanuari 2016. aasta rakendusmäärus (EL) 2016/113 ajutise dumpinguvastase tollimaksu kehtestamise kohta Hiina Rahvavabariigist pärit kõrge väsimustugevusega terasest betooni sarrusvarraste impordi suhtes (ELT L 23, 29.1.2016, lk 16).
(59) Komisjoni 6. oktoobri 2016. aasta rakendusmäärus (EL) 2016/1777, millega kehtestatakse ajutine dumpinguvastane tollimaks teatavate Hiina Rahvavabariigist pärit legeerimata terasest või muust legeerterasest raskplaatide impordi suhtes (ELT L 272, 7.10.2016, lk 5).
(60) Komisjoni 8. juuni 2017. aasta rakendusmäärus (EL) 2017/969, millega kehtestatakse Hiina Rahvavabariigist pärinevate teatavate rauast või legeerimata terasest või muust legeerterasest kuumvaltsitud lehttoodete impordi suhtes lõplik tasakaalustav tollimaks ja muudetakse komisjoni rakendusmäärust (EL) 2017/649, millega kehtestatakse Hiina Rahvavabariigist pärinevate teatavate rauast või legeerimata terasest või muust legeerterasest kuumvaltsitud lehttoodete impordi suhtes lõplik dumpinguvastane tollimaks (ELT L 146, 9.6.2017, lk 17).